Od 1. siječnja do 1. rujna ove godine u Hrvatskoj je boravilo 4,59 posto više turista nego godinu ranije, a zabilježeno je i 1,49 posto više noćenja. Na taj način zasad su premašene najave ministra turizma Garija Cappellija, koji je rekao da ćemo imati 3 posto više dolazaka i 1 do 2 posto više noćenja.

Nakon slabijeg srpnja, sezonu je tako "spasio" odličan kolovoz. U mjesecu koji je upravo završio ubilježeno je čak 6,33 posto više dolazaka i 2,34 posto više noćenja u odnosu na isti mjesec lani.

Priče o "propasti hrvatskog turizma", koje su se mogle čuti sredinom ljeta, tako su se pokazale besmislenima.